পুলিশ ও প্রত্যক্ষদর্শীরা জানান, ঢাকা থেকে ছেড়ে আসা বুড়িমারীগামী খোকন পরিবহনের একটি বাস ওই ঘটনাস্থলে অপর একটি গাড়িকে অতিক্রম করতে গিয়ে নিয়ন্ত্রণ হারিয়ে গাছের সাথে ধাক্কা লাগে। এতে চালক আলম মিয়া, সহকারী চালক আব্দুল মালেক মিয়াসহ ছয়জন আহত হন। স্থানীয়রা আহতদের উদ্ধার করে হাতীবান্ধা উপজেলা স্বাস্থ্য কমপ্লেক্সে নিলে চিকিৎসক চালক আলমকে মৃত ঘোষণা করেন। সহকারী চালক মালেককে আশংকাজনক অবস্থায় রংপুর মেডিকেল কলেজ হাসপাতালে পাঠানো হয়েছে। অন্যদের হাতীবান্ধা হাসপাতালে ভর্তি করা হয়েছে।